**Rámcová dohoda o poskytovaní služieb**

**uzatvorená v súlade s ustanoveniami  Obchodného zákonníka**

**Strany Dohody :**

**Slovenská konsolidačná a.s.**

so sídlom: Cintorínska 21, 814 99 Bratislava, Slovenská republika,

zapísaná: Obchodný register Okresného súdu Bratislava I, oddiel Sa, vložka č. 2257/B

zastúpená: Ing. Brian Lipták- predseda predstavenstva

JUDr. Martin Lipovský- podpredseda predstavenstva

IČO: 35776005

DIČ: 2021483585

Bankové spojenie: Štátna pokladnica

IBAN: SK05 8180 0000 0070 0033 5179

(ďalej aj „Objednávateľ“ alebo „SK, a.s.“ alebo „ Strana Dohody“)

a

**Obchodné meno**

so sídlom:

zapísaná:

zastúpená:

IČO:

DIČ:

Bankové spojenie:

IBAN:

(ďalej aj „Poskytovateľ“ alebo „ Strana Dohody“)

spoločne ďalej aj „Strany Dohody“, resp. „ Strany“ )

## Preambula

1.1. Strany Dohody uzatvárajú túto Rámcovú dohodu o poskytovaní služieb (ďalej len „ Dohoda“) ako výsledok verejnej súťaže, ktorá bola vyhlásená Objednávateľovom ako verejným obstarávateľom podľa zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov ( ďalej len „ ZVO“) na predmet zákazky „ Poradenstvo pri príprave projektu a zavádzaní integrovaného systému správy a konsolidácie pohľadávok“. Požiadavka externých konzultačných a poradenských služieb zameraných na prípravu strategických a IT projektov vyplynula v súvislosti s potrebou budovania a realizácie projektu nového integrovaného systému správy a konsolidácie pohľadávok.

1. ***Predmet dohody***
   1. Predmetom Dohody je záväzok poskytovateľa za podmienok dohodnutých v Dohode a v stanovených súťažných podkladoch počas účinnosti Dohody poskytovať objednávateľovi služby spočívajúce v poskytovaní konzultačných a poradenských služieb zameraných na prípravu strategických a IT projektov v súvislosti s vybudovaním integrovaného systému správy a konsolidácie pohľadávok minimálne v nasledovnom rozsahu:
   2. **Podpora v oblasti strategického plánovania a riadenia projektu** 
      1. konzultačná podpora pri príprave a dodržiavaní strategických dokumentov,
      2. Identifikácia hroziacich rizík,
   3. **Príprava podkladov pre verejné obstarávanie strategických a IT projektov**, najmä projektu integrovaného systému správy a konsolidácie pohľadávok, vrátane účasti pri procese verejného obstarávania,
   4. **Podpora v oblasti strategických a IT projektov**, najmä projektu integrovaného systému správy a konsolidácie pohľadávok:
      1. Koordinácia činností zameraných na prípravu a realizáciu projektov,
      2. Systematický dohľad nad viacerými súvisiacimi projektovými aktivitami,
      3. Dohľad a podpora pri plánovaní projektových aktivít,
      4. Kontrolovanie plnenia časového harmonogramu projektových aktivít, pre kontrolu dodržiavania plánu,
      5. Poradenstvo a odborné konzultácie poskytované projektovým manažérom jednotlivých projektových aktivít pre sledovanie a pravidelné vyhodnocovanie dosiahnutých výsledkov projektových aktivít,
      6. Podpora pre pravidelné monitorovanie projektových aktivít,
      7. Aktívnu účasť a poradenstvo pri uvedení do prevádzky v súčinnosti so zhotoviteľmi,
      8. Poradenstvo a odborné konzultácie pri riešení požiadaviek súvisiacich s integráciou a prípadných zmenových konaní,
      9. Účasť na práci v rámci štruktúr projektu vo forme poskytovania konzultačnej a administratívnej podpory, podpory pre plánovanie nasadenia výstupov projektu do prevádzky v podobe služieb,
      10. Poradenstvo pri zavedení nového IS pod prevádzkové procesy.
   5. **Podpora v oblasti riadenia rizík v oblasti strategických a IT projektov**, najmä projektu integrovaného systému správy a konsolidácie pohľadávok
      1. Riadenie globálnych rizík v spolupráci s príslušným projektovým manažérom projektu,
      2. Dohľad nad dodržiavaním metodických pokynov pri aplikácii internej metodiky,
      3. Dohľad nad tvorbou metodiky, pracovných postupov, dokumentácie a podporných nástrojov pre realizáciu akceptačného testovania riešenia,
      4. Dohľad nad súladom uvedenia softvéru do prevádzkového prostredia s definovanými požiadavkami,
      5. Špecializované audity a previerky dodávaných riešení.
   6. **Podpora v oblasti zabezpečenia kvality strategických a IT projektov**, najmä projektu integrovaného systému správy a konsolidácie pohľadávok
      1. Asistencia s riadením kvality projektových výstupov,
      2. Kontrola projektových výstupov voči odsúhlaseným kvalitatívnym atribútom,
      3. Kontrola formálnej správnosti, konzistencie, úplnosti a presnosti projektových výstupov,
      4. Kontrola plnenia funkčných a nefunkčných požiadaviek na riešenie,
      5. Dohľad nad súladom budovaného riešenia.

(ďalej len „ Služby“)

* 1. Poskytovateľ sa zaväzuje poskytovať predmet Dohody so všetkou odbornou starostlivosťou a v súlade s platným právnymi predpismi SR.
  2. Poskytovateľ poskytne Služby v oblasti odborných konzultácií a odbornej súčinnosti s ohľadom na aktuálny stav informatizácie u Objednávateľa a platnej slovenskej a európskej legislatívy, tak aby Poskytovateľ naplnil požiadavky na výstupy definované v bode 2.1 tohto článku.
  3. Poskytovateľ sa zaväzuje odovzdať predmet Dohody riadne a včas. Výstupy na plnenie predmetu Dohody je povinný spracovávať a dodávať ich v obvyklej kvalite.
  4. Objednávateľ sa zaväzuje za riadne vykonaný, odovzdaný a prevzatý predmet plnenia zaplatiť Poskytovateľovi dohodnutú cenu podľa článku 4 tejto Dohody.

***3. Čas, miesto a spôsob plnenia***

* 1. Dohoda sa uzatvára na dobu určitú, a to do 31.12.2019.
  2. Strany sa dohodli, že rozsah poskytovaných Služieb nepresiahne v období podľa bodu 3.1. tohto článku 1 000 hodín. Strany sa dohodli, že Objednávateľ nie je povinný dohodnutý rozsah poskytovaných Služieb vyčerpať.
  3. Na účely poskytnutia Služieb je Poskytovateľ povinný poskytnúť podľa povahy písomné a/alebo ústne pripomienky, stanoviská, odporúčania, odbornú súčinnosť Objednávateľovi ako aj zúčastňovať sa na stretnutiach a /alebo rokovaniach podľa pokynu Objednávateľa.
  4. Strany Dohody sa dohodli, že Poskytovateľ je oprávnený odovzdať Objednávateľovi plnenie aj postupne podľa jednotlivých častí.
  5. Detailná špecifikácia činností Poskytovateľa, ich forma, rozsah,  podrobný popis podľa bodu 2.1. Dohody a lehota na ich plnenie budú priebežne stanovené podľa aktuálnych potrieb a rozhodnutí Objednávateľa v jednotlivých čiastkových objednávkach podľa článku 6.1.
  6. Miestom dodania výstupov z poskytnutých Služieb je sídlo Objednávateľa. Poskytovateľ súhlasí s tým, že miesto poskytnutia Služieb môže byť tiež Objednávateľom určené odlišne v dostatočnom časovom predstihu pred poskytnutím.
  7. V prípade písomných výstupov predmetu plnenia sa Poskytovateľ zaväzuje odovzdať predmet plnenia v písomnom vyhotovení a zároveň aj v elektronickej forme podľa dohody na CD/USB nosiči.
  8. Pri plnení predmetu Dohody bude Poskytovateľ vychádzať predovšetkým z údajov a informácií, ktoré získal z existujúcich dokumentov Objednávateľa a/alebo v súvislosti s nimi, pracovných stretnutí so zodpovednými pracovníkmi Objednávateľa, iných relevantných verejne dostupných informácii a dokumentov. Objednávateľ sa zaväzuje poskytnúť potrebné podklady na poskytnutie Služieb do 5 pracovných dní odo dňa písomnej (e-mailovej) požiadavky Poskytovateľa.
  9. Poskytovateľ je povinný upozorniť Objednávateľa na nevhodnosť pokynov Objednávateľa, a to bez zbytočného odkladu. Pokiaľ Objednávateľ trvá na svojich pokynoch aj napriek upozorneniu Poskytovateľa na ich nevhodnosť, je Poskytovateľ povinný tieto pokyny plniť po písomnom oznámení Objednávateľa o trvaní na svojich pokynoch.
  10. Poskytovateľ súhlasí s použitím poskytnutého predmetu plnenia vrátane vypracovaných detailných funkčných špecifikácií a/alebo písomných výstupov pre proces verejného obstarávania.

***4. Cena***

* 1. Zmluvná cena za poskytnutie Služieb podľa článku 2. Dohody je stanovená dohodou Strán nasledovne:

Maximálna celková cena za predmet Dohody je stanovená v súlade s podmienkami uzavretia Dohody a predchádzajúceho verejného obstarávania vo výške ........ bez DPH (slovom ...........). Hodinová cena za poskytovanie Služieb je dohodnutá vo výške ........., pričom maximálny počet dohodnutých hodín za poskytovanie Služieb je 1 000. Táto stanovená cena za predmet Dohody nesmie byť prekročená. Strany Dohody sa môžu dohodnúť na znížení ceny za poskytnuté služby aj bez dodatku k Dohode.

* 1. V prípade poskytnutia Služieb v rozsahu menšom ako jedna odpracovaná hodina, prináleží Poskytovateľovi pomerná časť ceny podľa bodu 4.1., a to za každú začatú polhodinu.
  2. V celkovej cene sú zahrnuté všetky náklady, ktoré Poskytovateľovi vzniknú pri plnení predmetu Dohody alebo v súvislosti s ním. Poskytovateľ berie na vedomie, že Objednávateľ nie je povinný vyčerpať maximálnu celkovú cenu dohodnutú v bode 4.1.
  3. Cenová ponuka s bližšou špecifikáciou ceny predložená Poskytovateľom Objednávateľovi tvorí Prílohu č. 1 tejto Dohody a je jej neoddeliteľnou súčasťou.

1. ***Platobné podmienky***
   1. Poskytovateľ je oprávnený vyúčtovať dohodnutú cenu podľa článku 4 tejto Dohody podľa rozsahu skutočne vykonaných prác a poskytnutých služieb, na základe plnenia čiastkových objednávok. Vyúčtovanie podlieha súhlasu Objednávateľa, pričom Strany Dohody sa dohodli, že je postačujúce, ak bude takéto vyúčtovanie a súhlas zaslaný druhej Strane Dohody strane e-mailovou korešpondenciou. Následne Strany Dohody pristúpia k podpisu Protokolu o prevzatí predmetu plnenia podľa článku 6 bod 6.7. Dohody.
   2. Po podpise Protokolu o prevzatí predmetu plnenia Stranami Dohody je Poskytovateľ oprávnený vystaviť faktúru (daňový doklad) na cenu za odovzdané a prevzaté plnenie, resp. jeho časť. Faktúra musí obsahovať všetky náležitosti vyplývajúce z príslušných všeobecne záväzných právnych predpisov.
   3. Faktúra musí obsahovať názov Dohody. Súčasťou faktúry je aj Protokol o prevzatí predmetu plnenia, podpísaný kontaktnými osobami oboch Strán Dohody. Súčasťou faktúry bude aj príslušná daň z pridanej hodnoty (DPH). V prípade, že faktúra bude obsahovať nesprávne, neúplné údaje alebo nebude vystavená v súlade ustanoveniami Dohody je Objednávateľ oprávnený túto faktúru v lehote jej splatnosti vrátiť Poskytovateľovi. Poskytovateľ túto faktúru podľa charakteru nedostatkov buď opraví alebo vystaví novú faktúru. Opravenej alebo novej faktúre plynie nová lehota splatnosti odo dňa jej doručenia Objednávateľovi. Faktúru môže Objednávateľ vrátiť aj opakovane.
   4. Splatnosť faktúry Poskytovateľa je 30 (tridsať) dní odo dňa ich doručenia Objednávateľovi.
   5. Fakturovanú čiastku zaplatí Objednávateľ na účet Poskytovateľa uvedený v záhlaví tejto Dohody.
   6. Faktúra sa považuje za uhradenú v termíne splatnosti odpísaním predmetnej fakturovanej čiastky z účtu Objednávateľa na účet Poskytovateľa.

## Práva, povinnosti a zodpovednosť za škodu

* 1. Poskytovateľ sa zaväzuje odovzdať Objednávateľovi predmet plnenia v dohodnutom rozsahu a kvalite, v súlade s článkom 2 Dohody a podľa požiadaviek a v lehotách písomne určených Objednávateľom v čiastkových objednávkach doručených Poskytovateľovi poštou na adresu uvedenú v záhlaví Dohody, resp. e-mailom na e-mailovú dresu uvedenú v článku 7 bode 7.2 Dohody. Čiastková objednávka bude obsahovať okrem údajov o Poskytovateľovi a Objednávateľovi aj špecifikovanú požiadavku a termín realizácie. Ak o to Objednávateľ požiada, je Poskytovateľ povinný akceptovanie čiastočnej objednávky doručiť Objednávateľovi do 3 pracovných dní e-mailom na e-mailovú adresu uvedenú v článku 7 bode 7.2. Dohody. V prípade, ak poskytovateľ začne na požiadavke Objednávateľa uvedenej v čiastkovej objednávke pracovať, považuje sa takýto úkon Poskytovateľa za akceptáciu čiastkovej objednávky.
  2. Objednávateľ je oprávnený kontrolovať vykonávanie predmetu Dohody. Ak zistí, že poskytovateľ vykonáva predmet Dohody v rozpore so svojimi povinnosťami, je Objednávateľ oprávnený dožadovať sa toho, aby Poskytovateľ odstránil vady vzniknuté vadným vykonávaním a predmet Dohody vykonával riadnym spôsobom. Ak tak Poskytovateľ neurobí ani v primeranej mu na to poskytnutej lehote a postup Poskytovateľa by viedol  nepochybne k podstatnému porušeniu Dohody, je Objednávateľ oprávnený odstúpiť od Dohody.
  3. Poskytovateľ sa zaväzuje pravidelne informovať Objednávateľa o  úkonoch a činnosti vykonaných pri plnení predmetu Dohody v pravidelných intervaloch, ktoré budú určené na základe dohody kontaktných osôb podľa článku 7 bod 7.2. Dohody.
  4. Strany Dohody sa zaväzujú, že počas plnenia predmetu Dohody budú vzájomne spolupracovať a vyvinú maximálne úsilie a súčinnosť, aby bol predmet Dohody plnený v súlade s Dohodou a s čiastkovými objednávkami.
  5. Objednávateľ sa zaväzuje zabezpečiť Poskytovateľovi potrebnú súčinnosť a poskytnúť mu všetky potrebné dokumenty a  informácie, požadované pre včasné poskytovanie Služieb.
  6. Služby špecifikované v čiastkových objednávkach sa budú považovať za riadne poskytnuté momentom podpísania Protokolu o prevzatí predmetu plnenia oboma Stranami Dohody.
  7. Poskytovateľ vyzve Objednávateľa na prevzatie plnenia alebo jeho časti písomne, pričom výzvu je postačujúce doručiť na e-mailovú adresu kontaktnej osoby Objednávateľa. Písomná forma sa tým považuje za dodržanú.
  8. Strany Dohody sa dohodli, že Objednávateľ prevezme predmet plnenia, resp. jednotlivé časti plnenia protokolárne. Strany Dohody pristúpia k podpisu Protokolu o prevzatí predmetu plnenia po odsúhlasení vyúčtovania Objednávateľom podľa článku 5 bod 5.1. tejto Dohody. Protokol musí byť datovaný a podpísaný oboma Stranami Dohody. Za deň prevzatia plnenia Objednávateľom sa považuje deň podpisu Protokolu o prevzatí predmetu plnenia oboma Stranami Dohody. Na odovzdanie a prevzatie plnenia a podpísanie protokolu sú oprávnené kontaktné osoby Strany Dohody, pričom je postačujúce, aby Protokol o prevzatí predmetu plnenia podpísala za každú stranu jedna z kontaktných osôb.
  9. Strany Dohody sa dohodli, že Poskytovateľ odovzdá Objednávateľovi predmet plnenia, resp. čiastkového plnenia v písomnej forme a zároveň aj v elektronickej forme podľa dohody na CD/USB nosiči).
  10. Poskytovateľ zodpovedá za škodu spôsobenú Objednávateľovi, ktorá vznikla v súvislosti s poskytovaním Služieb podľa Dohody, a to v celom rozsahu. Zodpovednosť Poskytovateľa sa nevzťahuje na škody, ku ktorým by mohlo dôjsť následkom podvodu, nesprávnej informácie alebo akéhokoľvek trestného činu spôsobeného Objednávateľom.
  11. Poskytovateľ zodpovedá za škody vzniknuté v súvislosti s konfliktom záujmov podľa článku 12 Dohody.

## Kontaktné osoby a komunikácia

* 1. Akékoľvek oznámenia a komunikácia jednej Strany Dohody adresované druhej Strane Dohody, urobené podľa Dohody, musia byť vyhotovené písomne a doručené druhej Strane Dohody v písomnej forme alebo elektronicky, tzn. listom alebo e-mailom.
  2. Strany Dohody sa dohodli, že za všeobecnú a zmluvnú komunikáciu medzi Stranami Dohody, pokiaľ sa Strany Dohody nedohodnú inak, budú zodpovedné tieto kontaktné osoby:

**Kontaktné osoby Objednávateľa:** Meno, mail:, tel.:+421 XXX

**Kontaktné osoby Poskytovateľa:** Meno, mail:, tel.:+421 XXX

* 1. Strany Dohody súhlasia s tým, že budú komunikovať aj elektronicky prostredníctvom e-mailov uvedomujúc si, že výmena informácií v tejto forme nesie riziko prezradenia Dôverných informácií neautorizovaným osobám. Za účelom minimalizácie tohto rizika Strany Dohody súhlasia so šifrovaním dát prenášaných elektronickou poštou od Poskytovateľa k Objednávateľovi a naopak, pričom môže o to ktorákoľvek zo Strán Dohody o to kedykoľvek požiadať. Na šifrovanie údajov budú Strany Dohody používať produkt WinZip. Heslo musí mať minimálne 10 znakov a musí byť kontaktnými osobami Strán Dohody podľa bodu 7.2. Dohody vopred dohodnuté, vrátane spôsobu jeho používania.

## Postúpenie práv

* 1. Pokiaľ nie je dohodnuté inak, žiadna zo Strán Dohody nepostúpi v celku alebo časti svoje práva a povinnosti z Dohody bez predchádzajúceho písomného súhlasu druhej Strany Dohody.

## Povinnosť mlčanlivosti

* 1. Strany Dohody sa zaväzujú, že budú považovať za dôverné všetky ustanovenia tejto Dohody, ako i všetky informácie, ktoré vyplývajú z tejto Dohody, ktoré nie sú všeobecne známeho charakteru alebo verejne prístupné alebo ktoré sa Strany Dohody dozvedeli v súvislosti s uzavretím či plnením tejto Dohody. Tieto informácie nebudú žiadnym iným spôsobom rozširovať oznamovať tretím osobám bez predchádzajúceho písomného súhlasu druhej Strany Dohody. Povinnosť mlčanlivosti a ochrany dôverných informácií zostáva v platnosti aj po skončení platnosti tejto Dohody.
  2. O skutočnostiach týkajúcich sa druhej Strany Dohody, o ktorých sa v súvislosti s predmetom plnenia Strany Dohody dozvedia a ktorých oznámenie tretím osobám by mohlo poškodiť oprávnené záujmy druhej Strany Dohody, sú povinné obe Strany Dohody zachovávať mlčanlivosť a zabezpečiť ich proti zneužitiu. Táto povinnosť trvá aj po skončení platnosti tejto Dohody.

## Zodpovednosť za vady

* 1. Poskytovateľ zodpovedá za vady diela v súlade s ustanoveniami Obchodného zákonníka.
  2. Prípadnú vadu diela sa Objednávateľ zaväzuje oznámiť Poskytovateľovi najneskôr do 3 pracovných dní od jej zistenia. Oznámenie o vade je postačujúce urobiť formou mailovej správy na adresu kontaktnej osoby Poskytovateľa.
  3. Poskytovateľ sa zaväzuje odstrániť vadu na vlastné náklady bezodkladne, najneskôr do 3 pracovných dní odo dňa doručenia oznámenia o vade.
  4. Objednávateľ má právo na prípadnú náhradu škody, ktorá by mu v dôsledku vady diela vznikla.

## Sankcie a ukončenie Dohody

* 1. V prípade omeškania Poskytovateľa s plnením má Objednávateľ nárok na zmluvnú pokutu vo výške 0,05 % z ceny plnenia, resp. jeho časti za každý deň omeškania. Tým nie je dotknutý nárok Objednávateľa na prípadnú náhradu škody. Strany Dohody sa dohodli, že v prípade ak Objednávateľovi vznikne nárok na zmluvnú pokutu, je oprávnený tento nárok započítať na dohodnutú cenu plnenia, resp. čiastkového plnenia, a zaplatiť Poskytovateľovi cenu plnenia, resp. čiastkového plnenia zníženú o sumu vo výške vzniknutého nároku na zmluvnú pokutu.
  2. Poskytovateľ nie je v omeškaní s plnením svojho záväzku po dobu omeškania alebo neposkytnutia súčinnosti Objednávateľa. V takomto prípade sa lehota plnenia posúva o dobu trvania prekážky sa strane Objednávateľa.
  3. Pokiaľ sa ktorákoľvek Strana Dohody dozvie, že druhá Strana Dohody je v omeškaní alebo si neplní akýkoľvek záväzok vyplývajúci z Dohody je povinná písomne o tomto porušení Dohody upovedomiť druhú Stranu Dohody a uviesť lehotu, v ktorej je druhá Strana Dohody povinná uvedené porušenie odstrániť.
  4. Objednávateľ má právo odstúpiť od Dohody písomným oznámením doručeným Poskytovateľovi, ak Poskytovateľ:

1. poruší svoje povinnosti uvedené v tejto Dohode a svoje konanie nenapraví ani v primeranej lehote písomne mu stanovenej Objednávateľom.
2. hrubým spôsobom poruší svoje povinnosti uvedené v tejto Dohode. Za hrubé porušenie Dohody sa považuje porušenie povinností podľa článku 9 Dohody, ako aj omeškanie Poskytovateľa s plnením predmetu plnenia podľa článku 2 Dohody viac ako 20 dní. To neplatí, ak k omeškaniu došlo z dôvodov na strane Objednávateľa.
3. vstúpi do likvidácie alebo je podaný návrh na konkurz na jeho majetok alebo je vyhlásený konkurz na jeho majetok.
   1. Poskytovateľ má právo odstúpiť od Dohody písomným oznámením doručeným Objednávateľovi, ak Objednávateľ:
4. je o viac ako 20 dní v omeškaní s úhradou ceny vyúčtovanej Poskytovateľom podľa článku 4 tejto Dohody. To neplatí, ak k omeškaniu došlo z dôvodov na strane Poskytovateľa.
5. vstúpi do likvidácie alebo je podaný návrh na vyhlásenie konkurzu na jeho majetok alebo je vyhlásený konkurz na jeho majetok.
   1. V prípade odstúpenia od Dohody Poskytovateľ odovzdá Objednávateľovi tú časť plnenia predmetu Dohody, ktorá bola realizovaná v súlade s Dohodou a čiastkovými objednávkami. Poskytovateľ má právo na úhradu faktúry za túto ním splnenú a Objednávateľom prevzatú časť plnenia predmetu Dohody.
6. ***Konflikt záujmov***
   1. Poskytovateľ vyhlasuje, že v súčasnosti mu nie je známy žiaden skutočný alebo hroziaci konflikt záujmov.
   2. Poskytovateľ sa zaväzuje, že po dobu trvania Dohody vynaloží v súlade so všeobecne platnými právnymi predpismi Slovenskej republiky také úsilie, ktoré je potrebné na to, aby zamedzil akémukoľvek potencionálnemu i skutočnému konfliktu záujmov v súvislosti s jeho činnosťou podľa Dohody.
   3. Ak by sa Poskytovateľ v súvislosti s plnením Dohody ocitol v konflikte záujmov, je povinný to bezodkladne oznámiť Objednávateľovi. V takom prípade má Objednávateľ právo okamžite odstúpiť od Dohody.

## Záverečné ustanovenia

* 1. Dohoda nadobúda platnosť dňom jej podpísania obidvomi Stranami Dohody a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky v zmysle zákona č. 211/2000 Z.z. Ak vyplýva povinnosť zverejniť Zmluvu obom zmluvným stranám v Centrálnom registri zmlúv, tak podľa ust. § 5a ods. 13 zákona č. 211/2000 Z.z. rozhodujúce pre nadobudnutie jej účinnosti je prvé zverejnenie Zmluvy, tzn. zverejnenie, ktoré nastane skôr.
  2. V prípade, ak niektoré ustanovenia tejto Dohody budú vyhlásené za neplatné alebo neúčinné, ostatné ustanovenia Dohody si zachovávajú platnosť a účinnosť. Strany Dohody sa zaväzujú nahradiť bez zbytočného odkladu neplatné a/alebo neúčinné ustanovenie tejto Dohody ustanovením platným a/alebo účinným, ktoré bude zodpovedať ich prejavu vôle urobeného touto Dohodou.
  3. Právne vzťahy založené touto Dohodou a vzťahy s ňou súvisiace sa riadia právnym poriadkom Slovenskej republiky, najmä ustanoveniami zákona č. 513/1991 Zb. Obchodného zákonníka.
  4. Neoddeliteľnou súčasťou tejto Dohody sú:

- Cenová ponuka Poskytovateľa, ktorá tvorí v zmysle článku 4 bod 4.4. Prílohu č. 1,

- vzor Protokolu o prevzatí predmetu plnenia v zmysle článku 6 bod 6.6, ktorý tvorí Prílohu č. 2.

* 1. Táto Dohoda je vyhotovená v slovenskom jazyku v štyroch rovnopisoch s platnosťou originálu, z ktorých dva rovnopisy sú určené pre Poskytovateľa a dva rovnopisy pre Objednávateľa.
  2. Strany Dohody prehlasujú, že táto Dohoda je prejavom ich slobodnej, vážnej, určitej a zrozumiteľnej vôle, že ju uzatvárajú dobrovoľne, nie v tiesni, pod nátlakom alebo za nápadne jednostranne nevýhodných podmienok. S  obsahom Dohody sa oboznámili a porozumeli mu na dôkaz čoho pripájajú svoje podpisy.

Za Objednávateľa:

V Bratislave, dňa....

………………………………………….. …………………………………………..

**Ing. Brian Lipták JUDr. Martin Lipovský**

predseda predstavenstva podpredseda predstavenstva

Slovenská konsolidačná, a. s. Slovenská konsolidačná, a. s.

Za Poskytovateľa :

V ........................., dňa .....

…………………………………………..

**Príloha č. 1 k Rámcovej dohode o poskytovaní služieb**

Cenová ponuka

**Príloha č. 2 k Rámcovej dohode o poskytovaní služieb**

**Protokol o prevzatí predmetu plnenia**

Slovenská konsolidačná, a.s.

Cintorínska 21

814 99 Bratislava

Objednávateľ svojim podpisom potvrdzuje prevzatie nasledovných Služieb zákazky „Poskytovanie konzultačných a poradenských služieb zameraných na prípravu strategických a IT projektov....“ v zmysle Rámcovej dohody o poskytovaní služieb č. ........,

|  |  |  |  |
| --- | --- | --- | --- |
| Dátum | Popis dodaných služieb, výstupov | Objednávka zo dňa | Počet hodín |
|  |  |  |  |
|  |  |  |  |
|  |  |  |  |
| Spolu | | | |

Podpísaním tohto Protokolu o prevzatí predmetu plnenia vzniká Poskytovateľovi právo fakturavať sumu .................... Eur bez DPH v súlade s Dohodou.

**Za Objednávateľa: Za Poskytovateľa:**

V Bratislave, dňa V Bratislave, dňa

------------------------------------ ------------------------------------